ইতিহাসের পাতায় দৃষ্টি নিবদ্ধ করলে আমরা দেখতে পাই যে, তদানীন্তন সময়ে কর্ডোভা জ্ঞানবিজ্ঞান চর্চায় সর্বোচ্চ শৃঙ্গে আরোহণ করেছিল। সেখানে অনেক সমৃদ্ধ পাঠাগার ছিল। এমনকি বলা হয়েছে যে,إذا مات عالم بإشبيلية فأريد بيع كتبه حملت إلى قرطبة حتى تباع فيها- ‘ইশবীলিয়ায় কোন আলেম মৃত্যুবরণ করার পর তার গ্রন্থসমূহ বিক্রয়ের মনস্থ করা হলে সেগুলি কর্ডোভায় আনা হত এবং সেখানে বিক্রয় করা হত’।[17] বহু আলেম-ওলামা ও সমৃদ্ধ লাইব্রেরীতে ঠাসা ইলমী পরিবেশে ইমাম কুরতুবীর শিক্ষা জীবনের তরী সঠিক পথেই এগুচ্ছিল।